《送尚玺王烟客存问周府》
明代·李孙宸

玺书初下紫宸朝，嵩雒山川路不遥。雪赋定从梁苑就，桂丛宁为小山招。

韦贤相业家声旧，摩诘诗中画意饶。最是主恩隆仄席，吴门未遗滞星轺。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。